Gebed en sang en die groot dade van God in Christus | Ons enigste Troos
Gebed en sang en die groot dade van God in Christus
Die skrywer van Filippense. ‘n Biddende en singende skrywer
Fil.1:1-12 en Hand.16:25
Soos alle ander briewe in die Nuwe Testament begin ook Filippense met die noem van die afsender van die brief, die ontvangers van die brief en ‘n seëngroet (vv.1-2).
Die skrywer is Paulus.
Die omstandighede van Paulus terwyl hy hierdie brief skryf, laat besondere lig oor die Filippense-brief val. Net soos in die tyd van die stigting van die gemeente (Hand.16) bevind die apostel hom ook nou weer in die gevangenis. Maar daar is nog meer ooreenkomste: In Handelinge 16:25 hoor ons dat Paulus en Silas in die tronk gebid en lofliedere tot eer van die Here gesing het en ook in die Filippense-brief vind ons dit:
Die eerste wat Paulus doen, nadat hy die gemeente in vv.1 en 2 gegroet het, is om te bid. (vv.3-11). Dit is ‘n heel besondere gebed. Paulus kla nie oor sy moeilike omstandighede nie, maar hy dank God. Wat nog opval, is: Hy bid nie vir homself nie, maar vir die gemeente en hy dank die Here vir die heerlike werk wat God in die gemeente gedoen het. Hy self is nie belangrik nie, maar die skape van die Here. Verder loop die gebed – ondanks Paulus se moeilike omstandighede – oor van blydskap. En óns – dank óns God vir wat Hy in Christus vir ons gedoen het? Hoeveel keer is ons gebede nie vervul met egoïsme (selfsug, self-liefde) nie!
Tweedens sing Paulus ook. In Filippense (2:5-11) sing Paulus nog steeds en nog steeds is dit lofliedere tot eer van die Here. Hy sing hy van die groot dade van God in Christus.
Prikkel dit ook u sanglus as u dink wat God in sy Seun vir u gedoen het?
In gebed en sang staan by Paulus God se werk in Christus in die middelpunt.
This entry was posted on Maart 25, 2015, in Nuwe Testament. Bookmark the permalink.	Lewer kommentaar
← Johannes die Doper se lang wysvinger: die Ou Testament
Met die een voet reeds in die graf en met die ander voet reeds in die paradys →